1.การตรวจการตั้งครรภ์ด้วยชุดตรวจปัสสาวะนั้น สามารถตรวจได้ภายในกี่วันหลังจากมีอะไรกันกับแฟน แฟนเป็นคนที่ประจำเดือนมาไม่ปกติครับผม 2. มีอะไรกับแฟนวันที่ 8 พฤศจิ แล้วตรวจการตั้งครรภ์ด้วยชุดตรวจปัสสาวะ ตอนเช้าปัสสาวะแรกของวันที่ 23 พฤศจิ ผลได้ขีดเดียว ยังงี้ผลคือว่าค่อนข้างชัดเจนไหมครับ 3. ผมไปหาข้อมูลมา เขาบอกว่า สามารถตรวจการตั้งครรภ์จากชุดตรวจปัสสาวะได้หลังมีอะไรกัน 14วันขึ้นไปถึงจะตรวจได้ จริงไหมครับ อยากทราบข้อมูลที่แน่นอนจากครบผม ขอบครับผม
สวัสดีค่ะ การตรวจหาฮอร์โมน HCG ซึ่งเป็นฮอร์โมนของการตั้งครรภ์จากปัสสาวะ ขึ้นกับความไวของชุดตรวจปัสสาวะแต่ละยี่ห้อ บางยี่ห้อสามารถตรวจได้ตั้งแต่ระดับ 20 mIU/ml แต่บางยี่ห้อ สามารถตรวจได้เมื่อมีค่าฮอร์โมนเกิน 100 mIU/ml ขึ้นไปแล้ว ดังนั้น จึงอาจตรวจพบได้ไม่พร้อมกัน แต่หากต้องการให้ผลแน่นอน ก็ควรตรวจหลังจากมีเพศสัมพันธ์ไปแล้ว 2 สัปดาห์หรือ 14 วันค่ะดังนั้น หากมีเพศสัมพันธ์วันที่ 8 พ.ย. แล้วได้ตรวจหาการตั้งครรภ์ในวันที่ 23 พ.ย. หรือเท่ากับผ่านมา 15 วันแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ซึ่งผลที่ได้ก็ถือว่าแน่นอนแล้ว หากตรวจได้อย่างถูกต้องค่ะ